Закон о престанку важења Закона о одбрани Републике Српске
Закон о одбрани Републике Српске („Службени гласник Републике Српске“, бр. 21/96, 46/01, 31/03, 33/04 и 40/04), престаје да важи 1. јануара 2006. године.

У складу са Законом о локалној самоуправи („Службени гласник Републике Српске“, бр. 101/04 и 42/05), и Законом о одбрани Босне и Херцеговине („Службени гласник БиХ“, број 88/05), евиденције о лицима која су регулисала војну обавезу у Републици Српској, преносе се на одговарајуће републичке органе управе, односно општине у Републици Српској.

Влада Републике Српске ће, у року од 60 дана од дана ступања на снагу овог закона, донијети Уредбу којом ће детаљније регулисати питања из става (1) овог члана.

При преносу евиденција из става (1) овог члана, Влада Републике Српске ће водити рачуна о заштити личних података, у складу са Законом о заштити личних података („Службени гласник БиХ“, број 32/01).

Сва питања везана за Министарство одбране Републике Српске и Војску Републике Српске, рјешаваће се у складу са Законом о одбрани Босне и Херцеговине.

 
Овај закон ступа на снагу наредног дана од дана објављивања у „Службеном гласнику Републике Српске“.

Број: 01-825/05 
28. децембра 2005. године 
Бања Лука

Предсједник 
Народне скупштине, 
Душан Стојичић, с. р.

Извори 
 „Службени гласник Републике Српске“, број 117/05

П